
Fire super-tilbud til alle læsere 



Vi er i forårshumør og har ryddet op på lageret i SUFOl's ekspedition. Vi har fundet 
både nye og meget gamle udgivelser, som vi har støvet godt af og samlet i fire 
forårspakker. 

Pakkerne sælges, så længe lager haves, og kan kun bestilles ved at skrive til info@sufoi.dk. Vi har 
været i stand til at sammensætte et begrænset antal bogpakker, og de sælges efter princippet "først 
til mølle". 

Du kan læse nærmere om de enkelte titler i SUFOrs webshop. I parentes ses bestillingsnummeret i 
webshoppen, så du kan tjekke normalprisen. Forsendelsesomkostningerne er kr. 35,- pr. pakke. 
Husk, at bogpakkerne ikke kan bestilles i webshoppen - kun ved at skrive til Skandinavisk UFO 
Information - SUFOI 


Forårspakke 1: Fakta & Myter 

Tre titler: 

• Bermuda Trekanten - og andre myter (B-085) 

• Nærkontakt (B-083) 

• Project Saucer - Da ufomyten blev skabt (B-086) 
Normalpris kr. 377,- 

Din pris kr. 199,- 



Forårspakke 2: Engelsksprogede titler 

Tre titler: 

• Firestorm (B-054) 

• UFOs and the National Security State (B-055) 

• On this day in UFO history (B-037) 

Normalpris kr. 197,- 

Din pris kr. 99,- 



Forårspakke 3: Danske bøger/hæfter om 
mystik, gåder og konspirationer 

14 titler: 

• Avisænder - og andre dyr (B-013) 

• Dobbeltmåner (B-003) 

• Jagten på Exmoor-uhyret (B-022) 

• Mystiske dyr, 3 hæfter (B-023) 

• Flere Konspirationsteorier (B-053) 

• Hemmelige Selskaber (B-058) 

• Synspunkter (B-020) 

. UFO-bølger (B-014) 

• UFOer over Polen, 2 hæfter (B-018) 

• UFOer: Hvad siger videnskaben? (B-015) 


Hemmelige 

selskaber 

4C) dni'bcrk alter sekler 









. Uri Geller (B-026) 

• UFOernes verden, 4 hæfter (B-011) 

• Dansk UFO litteratur, 2 hæfter (B-004) 

. Fakta om UFO (B-008) 

Normalpris kr. 388,- 
Din pris kr. 219,- 

Forårspakke 4: Mysterier for børn og 
unge 

Syv titler: 

• Besøg fra rummet (B-075) 

. Fakta om UFO (B-008) 

• Mysteriet om Gæsten fra det ydre rum (B-064) 

• Mysteriet om Liv på andre planeter (B-063) 

• Mysteriet om Rumvæsner i fortiden (B-062) 

• Mysteriet om UFOer (B-033) 

• Læs kritisk om UFOerne (B-032) 

Normalpris kr. 413,- 

Din pris kr. 219,- 



Vær også opmærksom på... 

... at vi stadig har enkelte årgange af UFO-Nyt og UFO-Vision til fast, lav tilbudspris samt godbidder 



Kina vil finde ET 

Af Kim Møller Hansen 

Siden 2011 har Kina arbejdet på opførelsen af verdens største radioteleskop. Det 
skal stå færdigt i september 2016. Projektet hedder „Five-Hundred-Meter Aperture 
Spherical Telescope" (FAST) og foregår et sted i bjergene i Guizhou-provinsen i det 
sydvestlige Kina. 











Kinas kæmpe radioteleskop vil komme til at fylde 30 
fodboldbaner og koste næsten 200 mio. dollars. De 
menneskelige omkostninger er også store, idet mere end 9.000 
indbyggere i nærområdet skal tvangsforflyttes for at undgå, at 
mobiltelefoner, mikrobølgeovne o. lign. forstyrrer de følsomme 
signaler. Følg byggeriet på denne video. 

Foto: ChinaFotoPress 



Arecibo-radioteleskopet i Caribien er pt. verdens største 
radioteleskop og har været det siden 1963. Reflektorskålen har 
en diameter på 305 meter, men da den ikke kan bevæges, 
dækker teleskopet en forholdsvis begrænset del af 
stjernehimlen. Kinas radioteleskop skal kunne dække 2-3 gange 
mere af himmelrummet. Se en kort video om Arecibo- 
teleskopet. Foto: Arecibo Observatory/NSF 













bygningsværk og dets eksotiske beiiggenhed på Puerto Rico har sikret 
teieskopet udødeiighed på fiimiærredet gennem science fiction-fiimen 
»Contact« (1997) og James Bond-fiimen „GoidenEye'' (1995). 

Foto: Kim Møller Hansen 





Mystiker-astronauten Edgar 

Mitchell 


Af Henning Dethiefsen 

Edgar Mitchell blev først og fremmest kendt som det 6. menneske på Månen. 
Sammen med Alan Shepard havde han rekorden i historiens længste vandring på 
Månen, nemlig ni timer og 23 minutter i to dage i 1971. Efter sin karriere som 
astronaut blev han dog især kendt som fortaler for diverse new age-ideer samt ikke 
mindst ufo-konspirationsteorier. Han var derfor også kendt som „mystiker¬ 
astronauten". Mitchell beskrives som et åbent og venligt menneske. Desværre var 
der også nogle, som fandt ud af, hvordan de kunne udnytte denne åbenhed og 
venlighed. 

Edgar Mitchell blev 85 år. Han døde den 4. februar 2016 efter kort 
tids sygdom. 

Mitchell blev født den 17. september 1930. Han stammede fra en 
rancher-familie i New Mexico og gik i skole i en ikke helt ukendt 



) \ 




lille by ved navn Roswell. Han lærte at flyve allerede som 13-arig 
og meldte sig efter skolen til flåden. Her avancerede han hurtigt til 
officer og opnåede undervejs blandt andet en doktorgrad i 
aeronautic (dvs. flyvidenskab) og avancerede senere til 
flyinstruktør og testpilot. 

I 1966 blev Edgar Mitchell udvalgt af NASA som astronaut-kandidat, og i 1971 deltog han i NASA's 
Apollo 14-mission til Månen. Den 5. og 6. februar foretog han den berømte månevandring sammen 
med Alan Shepard. 

Mitchell lod sig pensionere fra NASA i 1972, og i 1975 flyttede han til Florida, hvor han boede til sin 
død i 2016. Han blev gift tre gange, havde tre børn, tre stedbørn og ni børnebørn. 

Edgar Mitchel modtog i sit liv en imponerende række udmærkelser, ordener og æresdoktorater. Man 
kan således sige, at Mitchells karriere meget ligner en typisk astronaut-karriere med et afsæt i 
moderne luftfart og ikke mindst klassisk videnskab. Men Mitchell var ikke den typiske astronaut, og 
det viste sig allerede under Apollo 14-missionen. 


Tankeoverføring fra rummet 

Tre uger før starten på turen til Månen besluttede Mitchell at udføre sit helt eget eksperiment 
undervejs. Hverken NASA eller hans astronaut-kollegaer vidste besked, og hvis ikke en af 
deltagerne (Jdnson) senere havde afsløret det, er det ikke godt at vide, om det nogensinde var 
kommet frem. 

Eksperimentet gik ud på, at Mitchell to gange på udturen og to gange på hjemturen via telepati 
(tankeoverførsel) skulle „sende" en række fastlagte symboler til en menneskelig „modtager", et 
medium, tilbage på Jorden. Bagefter ville man kunne sammenligne resultaterne og beregne 
nøjagtigheden af tankeoverførslen. 

Mitchell fik hjælp af to venner, som var uddannede læger og også interesserede i telepati. Sammen 
udarbejdede de detaljerne i eksperimentet, og man kontaktede det svenske medium Olof Jdnson, 
som boede i Chicago. Han skulle fungere som modtager. 

Eksperimentet gik ud på, at Mitchell i løbet af 6-7 minutter skulle sende 25 symboler (fx stjerne, 
kors og cirkel) i en bestemt rækkefølge. Der blev også fastlagt bestemte tidsrum, hvor Mitchell 
skulle afsende og Jdnson modtage. 

Desværre blev starten på Apollo 14-missionen udskudt i 40 minutter, således at der ikke var 
sammenfald i tid mellem afsendelse og modtagelse. Jdnson modtog desuden flere symboler, end 
Mitchell afsendte. Han var nemlig blevet fortalt, der ville være 6 afsendelser og ikke kun 4. 

Tilbage på Jorden blev resultaterne af forsøget sendt til vurdering hos to af hinanden uafhængige 
parapsykologer. Der var langtfra 100% sammenfald imellem det, Jdnson havde modtaget, og det 
Mitchell havde sendt, men dog en klar statistisk tendens, som endog blev større, når man 
korrigerede for fejlene. Mente i al fald Mitchell og hans venner. For de fleste, som kigger på tallene, 
virker de meget lidt gennemskuelige, men for Mitchell var de beviset på, at der er mere mellem 
himmel og jord. 

For Mitchell personligt var det dog hverken dette eksperiment eller selve vandringen på Månen, som 
fik den største betydning. Det gjorde derimod noget meget specielt, som skete på vejen tilbage til 
Jorden. 


En kosmisk oplevelse 

De fleste opgaver havde Edgar Mitchell haft på selve Månen, hvor han skulle styre landingsmodulet 
og udføre videnskabelige eksperimenter. På turen hjem kunne han slappe lidt af og nyde udsigten. 
Astronauterne befandt sig her i det, de spøgefuldt kaldte „barbeque-mode", fordi deres fartøj 
langsomt drejede sig om sig selv, ligesom en gris på spid. 

Gennem ruden kunne de nu i ro og mag betragte udsynet til skiftevis Jorden, stjernerne. Solen, 
Månen osv. Det var et fantastisk 360 graders panorama. Det var her, Mitchell fik sin store oplevelse, 
som han senere også fortalte om til Glas Svahn fra UFO-Sverige under et interview i november 
2005. 



Udsigten, som ændrede Mitchell for altid. 



Frank White. 

Foto: NASA 


I lang tid fortalte Mitchell ikke nogen om sin oplevelse. Den var, som han forklarede, bare for stor 
og for underlig. Han havde behov for først at tænke tingene igennem og måske finde en forklaring. 
Til Svahn beskrev han oplevelsen som en overvældende nærmest ekstatisk oplevelse af at være i 
samklang med universet. Som om han pludselig havde opdaget sit eget „indre" kosmos, hvilket 
udløste en uforklarlig lykkefølelse. 

Senere fandt Mitchell ud af, at også de andre astronauter havde haft en lignende oplevelse, men at 
de ikke fortolkede den på helt samme måde. Nogle beskrev oplevelsen som „at have set Guds 
ansigt". Men Mitchell var ikke religiøs på samme måde og nåede derfor frem til en lidt anden 
konklusion. 

Rumfartsskribenten Frank White interviewede i 1980'erne en lang række tidligere astronauter om 
denne oplevelse, som han i 1987 navngav „The OverView Effect", fordi astronauter af at kigge på 
Jorden får en slags aha-oplevelse af, hvor lille og skrøbelig vores planet i virkeligheden er. 



Jorden fotograferet fra Apollo 8 den 24. december 1968. 

Foto: NASAAVilliam Anders. 


Mange astronauter forfalder til det, man kalder „earth-gazing", hvor de i timevis kan betragte Jorden 
gennem en rude i rumfartøjet. Mitchell kaldte det „The Big Picture Effect". Han tog i sin forklaring 
udgangspunkt i den videnskabelige sandhed, at vi alle er lavet af stof skabt i stjernerne, altså det 
man lidt populært kalder stjernestøv. Mennesket er et produkt af kosmos og indeholder i sine 
mindste dele sande informationer om helheden. Under det hele befinder sig et universelt net af 
informationer, som vi alle er en del af, og som Mitchell kalder et „kvantum-hologram". Og som visse 
mennesker, fx mediet Olof Jdnson, har bedre evner til at nå og udnytte end andre. 

Bøjede skeer og slipsenåle ud af den blå luft 

For Mitchell varede effekten af den kosmiske oplevelse ved i flere måneder efter hjemkomsten til 
Jorden. Den ændrede hans syn på tilværelsen og var medvirkende til, at han besluttede, at han ville 
bruge sit liv på videnskabelig udforskning af det paranormale og specielt det, man kalder ESP (Extra 
Sensory Powers), dvs. evner såsom netop telepati, telekinese (flytte ting med tankens kraft) og 
alternativ behandling, men også teknikker som fx meditation. 

Mitchell oprettede således i 1973 Institute of Noetic Sciences, hvis vigtigste opgave er at 
offentliggøre undersøgelser af disse emner. Man kan visse steder finde det lidt nedladende omtalt 
som et „New Age Institut", fordi det tager emner op, som netop er kendetegnende for New Age- 
bevægelsen. 

Det lykkedes Mitchell at arrangere en række 
eksperimenter på Stanford Research Institute (SRI) med 
det unge, israelske medium Uri Geller i centrum. Den 
selvsamme Uri Geller, som senere, også på dansk tv, 
blev kendt for at bøje skeer med tankens kraft, 
på SRI gik eksperimenterne først og fremmest ud på, at 
undersøge Gellers evner for at se ting med tankens kraft 
alene. Men som Mitchell indrømmer i interviewet med 
Glas Svahn, så var resultaterne af eksperimenterne i 
laboratoriet ikke specielt imponerende. Mitchell forklarer Uri Geller blev især kendt for sin evne tii 
dette med den skeptiske indstilling hos de at bøje skeer. 

tilstedeværende forskere. Dette begrænser simpelthen mediets muligheder for at komme i kontakt 
med „kvantum-hologrammet". 

Derimod, fortæller Mitchell, var Gellers præstationer langt mere imponerende uden for laboratoriet. 
En dag sad Mitchell sammen med Geller og ti andre personer i SRI's cafeteria, og Geller beklagede 
sig over, at han ikke kunne demonstrere sine evner i laboratoriet. Herefter spurgte Mitchell, om han 
ikke kunne demonstrere noget teleportation lige her på stedet. 





Mitchell fortalte om sit kamera, som han havde efterladt på Månen. Måske Geller kunne teleportere 
det tilbage til Jorden? Geller lagde ansigtet i anstrengte folder, men der skete ikke noget. 

Da de var ved at rejse sig for at gå tilbage, bad Geller om en portion is til dessert. Det fik han. Men 
pludselig ømmede Geller sig i smerte og spyttede en klump is ud, hvori der lå en genstand. Det var 
en del afen slipseklemme, som Mitchell havde mistet tidligere. Alle grinte, og gruppens matematiker 
begyndte straks at beregne sandsynligheden for, at noget sådant kunne ske. Tilbage i laboratoriet 
får en af medarbejderne øje på noget på gulvet. Det var den anden halvdel af slipseklemmen! 

Mindre end en time senere, medens Mitchell stadig er i laboratoriet, fortæller han til Glas Svahn, ser 
han et lysglimt ud af øjenkrogen. Da han går derhen, finder han på gulvet en slipsenål, som havde 
ligget i samme æske som slipseklemmen og også havde været forsvundet. Herefter var Mitchell helt 
overbevist om Gellers fantastiske evner. 

Glas Svahn fortæller i sin artikel om interviewet med Mitchell fra 2005, at han havde indtryk af, at 
ex-astronauten på dette punkt havde efterladt sine analytiske evner på Månen til fordel for at finde 
beviser for det paranormale. At Geller havde fundet (stjålet?) æsken med slipseklemmen og 
slipsenålen og herefter havde besluttet at lave et lille tryllenummer for at bøde lidt på fiaskoen fra 
laboratoriet, falder tilsyneladende ikke Mitchell ind. 

Mitchell beskriver hændelsen med slipsenålen i sin bog »The Way of the Explorer«, men som Svahn 
bemærker, så optræder detaljen med lysglimtet underligt nok ikke i bogen. Da han senere 
konfronterer Mitchell med dette, er Mitchells reaktion undvigende. 

Mitchells store interesse fortsætter i årene fremover med at være det paranormale. Men snart blev 
han også indblandet i ufoer og konspirationsteorier. 

Konspirationsteorier og probiemer med 

journalisterne 

Edgar Mitchell havde aldrig selv en såkaldt ufo-oplevelse. Det påstod han heller aldrig. Tværtimod 
pointerede han ved flere lejligheder, at hans syn på sagen udelukkende byggede på, hvad han 
havde hørt fra andre eller læst sig til "i litteraturen". Han pointerede også ved flere lejligheder, at 
han ikke kendte til, at nogen andre astronauter havde set ufoer, og at han ikke troede på, at NASA 
som sådan var indblandet i at holde noget skjult om rumvæsner eller ufoer. Alligevel var han ret 
sikker på, at ufo-fænomenet var „ægte", og som han selv formulerede det, med 90 % sikkerhed 
udtryk for at væsner fra andre planeter besøger Jorden. 

Mitchell begyndte at interessere sig for ufoer i 1992, men det tog først rigtig fart efter 1996, hvor 
mange-millionæren Robert Bigelow begyndte at sponsorere ufo-undersøgelser hos National Institute 
for Discovery Science, hvor Mitchell arbejdede på dette tidspunkt. 

Under et interview i Dateline NBG den 19. april 1997 gav Mitchell udtryk for, at der var meget 
stærke beviser for, at Jorden blev besøgt af rumvæsner, og at regeringer godt vidste besked, men 
gjorde alt for at skjule sandheden. Specielt USA's regering, eller måske snarere en hemmelig gruppe 
i toppen, skjulte døde rumvæsner fra et rumskibsstyrt ved byen Roswell i 1947 og havde fået hjælp 
af rumvæsnerne til at udvikle diverse teknologier. 

Troen på Roswell-styrtet kan ikke undre så meget, når man nu ved, at Mitchell som ung opholdt sig i 
byen på netop dette tidspunkt og også senere hørte alle rygterne og historierne fra bekendte eller 
andre i byen. Han fortalte senere, hvordan gamle mennesker fra området var gået til bekendelse 
over for ham med deres erindringer. Han var jo den lokale dreng, som blev til den berømte 
astronaut! 

Til gengæld står Mitchells tro på én ufo-konspiration i skarp kontrast til hans meget skarpe afvisning 
afen anden konspirationsteori, nemlig teorien om, at månelandingen var ren fup. Her kunne Mitchell 
blive meget afvisende, og i et enkelt tilfælde blev hans ellers så venlige åbenhed afløst af 
vredesudbrud og direkte trusler. 

I 2004 udkom den meget kontroversielle dokumentarfilm »Astronauts Gone Wild«, hvor Bart Sibrel 
opsøger (eller måske snarere forfølger) tidligere astronauter og på særdeles aggressiv vis stiller 
nærgående spørgsmål og herefter hiver en Bibel frem og forlanger, at de skal sværge på den hellige 
bog, at de faktisk har været på Månen. 

Da Sibrel snyder sig ind i Mitchells hus under påstand af at komme fra History Ghannel og forsøger 
sig med Bibel-nummeret, sparker Mitchell ham efterfølgende bogstavelig talt ud. Selv en venlig 
mand har sine grænser! 

Men også hvad angår ufo-konspirationen var Mitchell ikke altid helt konsekvent eller klar i mælet. 
Den 6. marts 2014 under et interview i AskMen indrømmer han fx, at alt, hvad han har sagt om en 
verdensomspændende ufo-konspiration, i virkeligheden var ren spekulation fra hans side. 

I august 2014 blev han i Daily Mirror citeret for, at rumvæsner havde forhindret en atomkrig mellem 
USA og Sovjetunionen ved bl.a. med jævne mellemrum at skyde missiler ned. Senere udtalte 
Mitchell til Huffington Post, at citaterne ikke var hans, men frit opfundet. 



Journalisten fra Daily Mirror stod imidlertid fast og hævdede, at han stadig havde noterne fra 
interviewet. Desværre var det ikke kun journalisterne, Edgar Mitchell havde problemer med. 


Admiralens vise 


I interviewet med Clas Svahn fra 2005 taler Mitchell en hel del 
om sin tro på eksistensen af en gruppe kaldet MJ-12. Troen 
bygger på nogle hemmeligtstemplede papirer, der på mystisk vis 
dukkede op i 1984 og tilsyneladende beviser eksistensen af en 
hemmelig gruppe kaldet Majestic 12, der blev oprettet af 
præsident Truman i 1947 som en reaktion på det påståede styrt i 
Roswell. Gruppen, som angiveligt bestod af 12 højtstående 
medlemmer, skulle bl.a. koordinere og organisere indsamlingen 
og opbevaringen af aliens og deres fartøjer. 

Det er denne historie, som store dele af science fiction tv-serien 
X-Files med FBI-agenterne Mulder og Scully bygger på. 
Desværre er der ikke mange, som tror, at papirerne er ægte. 

I interviewet henviser Mitchell igen og igen til sine højtstående kilder, og hvad angår MJ-12 især til 
en meget højtstående militærperson fra Pentagon. Mitchel fortæller om et møde, hvor personen 
lovede at trænge til bunds i hemmelighederne på vegne af Mitchell, men senere vendte tilbage til 
Mitchell med uforrettet sag og bad denne om at holde mund. Desværre fortæller Mitchell os ikke, 
som han sjældent gør det med sine kilder, personens navn. 

Den 4. juli 2008 dukkede Mitchell imidlertid op på tv-talkshowet Larry King Live, 
hvor emnet var Roswell og ufoer, og her beskriver han mødet med sin 
hemmelighedsfulde kilde på en sådan måde, at ligheden med ufologen Steven 
Greers møde med en vis admiral Thomas Wilson bliver åbenlys. Og nu kan man 
rent faktisk tjekke historien: Billy Cox fra bloggen De Void kontaktede den 
tidligere admiral, som godt kunne huske mødet med Mitchell og nogle andre 
personer tilbage i 1997, hvor Wilson var efterretningschef for USA's samlede 
hærledelse. Fler hører ligheden dog meget hurtigt op. 

Wilson fortæller, at han ikke direkte lovede at undersøge noget, og at han heller 
ikke gik dybere ind i sagen, da det gik op for ham, at det hele var ubegrundet. 
Det ville have været spild af tid og resurser. Flan var således heller ikke blevet 
nægtet adgang til noget som helst. 

Da Billy Cox herefter konfronterede Mitchell med disse informationer fra 
admiralen, reagerede Mitchell chokeret, men han ønskede ikke at konfrontere admiralen yderligere. 
Dette kunne muligvis være et udslag af, at Mitchell altid forsøgte at opføre sig som en gentleman. 
Men hvordan kan Mitchell have fået en sådan fejlagtig opfattelse af, hvad admiralen har sagt? Sagen 
er, at Mitchell ikke har alle informationerne direkte fra Wilson, men har fået dem fra anden hånd, 
nemlig fra ufologen Steven Greer. 

En uheldig alliance 

Greer er en af vor tids store ufo-guruer, som især er kendt for at tage 
mennesker med ud på øde steder, hvor han lærer dem at „fremkalde" 
ufoer og kommunikere med aliens. Selvsagt mod en særdeles klækkelig 
betaling! Lige nu er mindsteprisen på 2.500 dollars! 

Greer producerede senere dokumentarfilmen Sirius fra 2013, som især 
handler om Greers teorier om ufoer, aliens og ikke mindst regeringernes 
og de store selskabers forsøg på at skjule sandheden. Filmen blev dog 
nok især kendt for promoveringen af det såkaldte Atacama-skelet, som 
en rumvæsen-hybrid. DNA-analyser viser dog, at der snarere er tale om et for tidligt født 
menneskefoster med diverse sygd omstegn. 

’ I 1990 startede Greer CSETI (Center for the Study of Extra- 
Terrestriel Intelligence), og I 1993 oprettede han The Disciosure 
Project, hvis officielle mål er at sikre amnesti til mennesker med 
insider-viden, som er villige til at afsløre ufo-hemmelighederne. 
Og her blev den berømte astronaut Edgar Mitchell åbenbart 
betragtet som et godt ansigt udadtil og som en nøgle til at kunne 
få adgang til betydningsfulde personer. 





Admiral Thomas 
Wilson. 



Edgar Mitchell og studieværten 
Larry King. 


Atacama-skelettet, som i 
virkeligheden var et for tidligt 
født foster. 


















Samarbejdet mellem Greer og Mitchell begyndte omkring 1995. I 1997 deltog Mitchell så i et 
„oplysningsmøde" for medlemmer af kongressen, hvor han sammen med Greer og andre 
medlemmer af CSETI stod for præsentationen. Og lige siden har Mitchell deltaget i lignende møder, 
hvor han har udtalt sig om aliens og hans tro på, at sandheden bliver holdt skjult. 

Mødet med admiral Thomas Wilson bliver af Greer fremstillet, som om, det var ham, altså Greer, der 
havde taget Mitchell med til mødet. I virkeligheden forholder det sig nok lige omvendt. Admiralen 
husker kun Mitchell fra mødet og siger senere, at det kun kom i stand, fordi han var nysgerrig efter 
at se, hvorfor en berømt astronaut beskæftigede sig med sådan noget. Den berømte astronaut er 
med andre ord blevet brugt til at få adgang til den højtstående admiral. 

Mitchell fastholdt sin tillid til historierne om ufo-konspirationen, men samarbejdet med Greer blev 
med tiden mindre og mindre. Mitchell beskyldte Greer for konstant at overdrive, og han blev nok 
også træt af hele tiden at få sit navn brugt som reklameskilt. 

Alligevel kunne Mitchell ikke dy sig for at deltage i et arrangement i 2015, 
som skulle blive en af de største og pinligste ufo-skandaler nogensinde: The 
Roswell-slides. 

Et stort arrangement i Mexico City med mange berømte ufologer skulle 
præsentere det endelige bevis for historien om RoswelI-styrtet i 1947. Der var 
nemlig blevet fundet nogle gamle lysbilleder, som tilsyneladende viste en 
typisk alien liggende i en glasbeholder. Der var indkaldt såkaldte „eksperter", 
som kunne sige god for, at der skam måtte være tale om en alien, og det 
blev også annonceret, at den berømte astronaut, Edgar Mitchell, ville være til 
stede. Desværre dukkede Mitchell aldrig op. Allerede her var han så syg, at 
lægerne havde frarådet ham at rejse til Mexico City. Mitchell dukkede op på 
en storskærm, men lyden var dårlig, og det, han havde at sige, gik ikke 
meget længere end til: „Det ligner en af de grå." 

Ganske kort tid efter blev det afsløret, at „rumvæsnet" i glasbeholderen i virkeligheden var en 
indiansk barnemumie i en museumsmontre. Pinlighederne fortsatte en rum tid endnu med ufologer i 
kø ved håndvasken. I dag betragter de fleste historien om lysbillederne fra Roswell som et gigantisk 
svindelcirkus, hvor Mitchell var et af ofrene. 


Indtil det sidste 
fastholdt Edgar 
Mitchell (1930- 
2016) troen på 
rumvæsners besøg. 


Den indianske barnemumie. 


Et fantastisk liv 

Med Edgar Mitchells død har vi mistet en af vor tids helt store personligheder. Modsat de fleste 
andre astronauter forstod han at blive i mediernes søgelys indtil det sidste. Han var en helt, som 
risikerede liv og lemmer for at udvide menneskehedens grænser. Han var en ægte 
opdagelsesrejsende. Folk, som kendte ham, beskriver ham som både intelligent, dygtig og åben. 
Den sidste egenskab gav ham muligvis en del problemer, men var nok det uundgåelige biprodukt af 
Mitchells pionerånd. Men han bliver også beskrevet som en meget venlig mand. Og så var han ikke 
mindst en sammensat person, som forsøgte at forene det religiøse med det videnskabelige, det 
fysiske med det spirituelle og ikke var bange for at sige højt, hvad han troede på. 


Mitchell var bevidst om sin sundhed, men røg som en skorsten. Mange betragtede ham som lidt 
sær, og det hjalp selvsagt ikke, at han fx nægtede at barbere sit skæg i to 
år efter turen til Månen. 

Edgar Mitchell havde et noget omtumlet familieliv med tre skilsmisser. 

Kone nummer 3, Sheilah Ann Ledbetter, var en tidligere Playboy-model, 
som han fik et barn uden for ægteskab med. Hans kone nr. to, Anita 
Mitchell, fortalte: 

„Det var i Det Hvide Hus den ene dag, og hos en eller anden yoga-guru 
den næste. En dag ringede Cary Grant, og dernæst hvirvlede en flok sufi- 
dansere rundt i stuen. Og Uri Geller kiggede lige forbi for at bøje noget 
metal. Jeg må have mødt hele udvalget af tosser, underlige personer og 
skøre kuler ." 

Hun sagde også: „Han er det mest fantastiske eksempel på menneskelig 
psykologi." Måske dette også var et resultat af det, som Edgar Mitchell 
kaldte „The Big Picture Effect", hans store oplevelse under hjemturen i 
1971. 

Som han skrev i sin selvbiografi »The Way of the Explorer« fra 1996: 

„ønsket om at leve livet fuldt ud, at samle mere viden, at undslippe pengenes trædemølle, det er alle typiske reaktioner på 
oplevelser af udvidet bevidsthed. Fortidens frygt for døden forsvinder som regel. “ 

God rejse, Edgar Mitchell!_ 



I 

Edgar Mitchell på Månen i 1971. Foto: NASA/Alan Shepard 



Edgar Mitchell og det 
berømte medium Uri 
Geller. Læg mærke til 
Mitchells skægvækst. 

